Èdùmàrè yìí tún ṣe iṣẹ́ ẹ̀ l’áṣepé, ó fi làákáyè jíìnkí ọmọ ẹ̀dá.  Ó ní ká máa fi ọgbọ́n orí wa dárà ní ọlọ́kanòjọ̀kan.  Irúfẹ́ àrà náà ni mo mà máa ń rí lọ́nà ibiṣẹ́ o.  Àgádágodo aláwọ̀ ìyeyè ni nkan náà.  Bíótilẹ̀jẹ́pé gbogbo èèyan tí wọ́n ń kọjá níbẹ̀ ò tilẹ̀ kíyè sí i, tàbí kí wọ́n rí i ṣùgbọ́n kí wọ́n má kà á kún nkankan.  Àmọ́ èmi Alákọ̀wé, nkan arẹwà gbáà ni mo kà á kún.  Tó fi jẹ́ pé mo mọ̀ńmọ̀ ya àwòrán rẹ̀ fún ayé rí ní òwúrọ̀ kùtùkùtù kí ìmọ́lẹ̀ oòrùn tó lágbára jù, kí iyì àwọ̀ rẹ̀ lè hàn dáadáa.  Ọ̀rọ̀ yìí á ti yé àwọn afẹ̀rọyàwòrán ẹgbẹ́ mi.
Edumare yii tun se ise e l’asepe, o fi laakaye jiinki omo eda.  O ni ka maa fi ogbon ori wa dara ni olokanojokan.  Irufe ara naa ni mo ma maa n ri lona ibise o.  Agadagodo alawo iyeye ni nkan naa.  Biotilejepe gbogbo eeyan ti won n koja nibe o tile kiye si i, tabi ki won ri i sugbon ki won ma ka a kun nkankan.  Amo emi Alakowe, nkan arewa gbaa ni mo ka a kun.  To fi je pe mo monmo ya aworan re fun aye ri ni owuro kutukutu ki imole oorun to lagbara ju, ki iyi awo re le han daadaa.  Oro yii a ti ye awon aferoyaworan egbe mi.